Rail Baltica

Rail Baltica er et av Europas største jernbaneprosjekter, og et prioritert prosjekt i EUs Transeuropeiske transportnett (TEN-T). Prosjektet er ment å skulle forbinde Finland, Baltikum og Polen, og forbedre forbindelsen mellom Sentral- og Øst-Europa med Tyskland. Prosjektet omfatter en sammenhengende jernbaneforbindelse fra Tallinn i Estland til Warszawa i Polen, via Latvia og Litauen. Strekningen mellom Helsingfors og Tallinn betjenes av eksisterende ferger. Det er foreslått en fremtidig jernbanetunnel, Helsingfors-Tallinn-tunnelen, mellom de to byene. Jernbanestrekningen fra Tallinn til Warszawa vil bli minst 950 km.
       Rail Baltica bygges som en dobbeltsporet flerbruksbane for alle slags tog, men skal også trafikkeres av høyhastighetstog.

Finansiering
Prosjektet skal finansieres av de berørte landene og av EU gjennom budsjettet til TEN-T, (124 millioner euro) og kapital beregnet på nye medlemsstater i EU. Den totale kostnaden vil bli på minst 5 milliarder euro. Rail Baltica skal etter planen fullføres innen 2030.https://elron.ee/en/rollingstock/RailBalticahttps://www.railbaltica.org/rail-baltica-global-project-progress-in-2025/

Muligheter
Rail Baltica vil gjøre det mulig å flytte store deler av regionens godstrafikk fra vei til bane, som på det nåværende tidspunkt transporteres nordover mot Russland av tunge lastebiler. I Polens tilfelle kjører lastebilene på lokale veier gjennom tettsteder i regionen Podlasie, noe som er trafikkfarlig. Å flytte transporten over på jernbane vil øke sikkerheten på lokalveiene, samtidig som man får lavere utslipp og drivstofforbruk. I tillegg vil man få en fornuftig og komfortabel passasjertrafikk, noe som ikke eksisterer nå. 

Rail Baltica kan bli et bærekraftig alternativ til den planlagte motorveien Via Baltica, som er kontroversiell på grunn av miljøhensyn. Jernbanen vil ha sosiale og økonomiske fortrinn, i tillegg til å forbedre miljøet.

Problemer
Mens mesteparten av de baltiske landenes eksisterende jernbanenett har russisk bredspor (1520 mm sporvidde), bygges Rail Baltica med 1435 mm normalspor.

 Referanser 

Eksterne lenker

 «Europe's Megaproject to Replace Russian Railways»

Kategori:Jernbaner
Kategori:Jernbane i Estland
Kategori:Transport i Latvia
Kategori:Jernbane i Litauen
Kategori:Jernbane i Polen
Kategori:Jernbane i Europa